दरअसल एक्सरे मशीन में शाबानी के बैग में संदिग्ध चीज होने के संकेत मिले। इसके बाद बैग खोलकर तलाशी ली गई तो दो संदिग्ध पैकेट मिले। आगे की जांच में साफ हुआ कि बरामद पैकेट में भरा हुआ पदार्थ एफिड्रीन है। इसके बाद CISF ने नार्कोटिक्स कंट्रोल ब्यूरो को मामले की जानकारी दी और आगे की कानूनी कार्रवाई के लिए बरामद नशीले पदार्थ के साथ आरोपी को नार्कोटिक्स कंट्रोल ब्यूरो के हवाले कर दिया। इस बात की छानबीन की जा रही है कि आरोपी ने बरामद नशीला पदार्थ कहां से हासिल किया है और क्या इससे पहले भी वह नशीले पदार्थों की तस्करी में लिप्त रहा है।